Molière

Molière (Paris, Regno de Francia, le 15 de januario 1622 – Paris, le 17 de februario 1673) esseva un actor, director e scriptor francese. Su nomine real esseva Jean-Baptiste Poquelin, Molière esseva su pseudonymo theatral. Ille scribeva alicunes del comedias le plus importante in le historia human. Ille es considerate "le Shakespeare de Francia", e su influentia deveniva si grande que franceses ancora hodie refere a lor lingua como "le lingua de Molière". 

Ille nasceva in Paris ubi su patre possedeva un magazin de tapetes. Como un juvene persona, Molière se decideva a viver un vita de artista. Al etate de 21, ille fundava un compania de theatro que proximemente faceva bancarupta. De 1645 a 1658, ille viagiava per Francia con alicunes de su amicos.  

Depost, rege Ludovico XIV faceva Molière responsabile del intertenimento in le corte de Versailles presso Paris. Molière esseva felice a causa de haber le rege inter su amicos, proque ille habeva plure inimicos, specialmente gente importante in le Ecclesia Catholic Roman. Comedias de Molière tracta con debilitates human: jelosia, meschineria, hypocrisia, timor de morte. Per introduction de su figuras in situationes ridicule, Molière voleva intertener e educar su audientia. 

Un de su plus importante spectaculos es Tartuffe, monstrante un bigot qui gania le favor de un familia ric. Altere spectaculos famose comprehende "Le misanthropo" (traducite in interlingua per le poeta svedese Sven Collberg) e "Le avaro".

Le ultime drama de Molière esseva Le Malade Imaginaire ("Le malade imaginari"), appellate etiam Le Hypochondriaco. Como in plure de su comedias, Molière jocava le rolo principal. Ille moriva sur le scena durante le quarte presentation. Pro su problemas con le ecclesia, ille non poteva esser interrate in un cemeterio del Ecclesia. Gratias a Ludovico XIV Molière esseva sepelite via le ecclesia – ma durante le nocte, pois que actores a ille tempore esseva considerate troppo peccabile pro poter reposar in terra consecrete. Su tumba se trova in le famose cemeterio Père-Lachaise.

 Referentias 

 Ligamines externe 

  Obras de Molière online  a toutmoliere.net 
  Obras de Molière online  a site-moliere.com
  Obras de Molière online a InLibroVeritas.net
  Versos dramas de Molière Publication, statistica, querer de parolas 
  Parodia de qualitate professional - "Le vita e tempores de Moliere" a YouTube.com

Categoria:Gente francese
Categoria:Actores de theatro
Categoria:Dramaturgos